recursal/SuperWikiNEXT-32B huggingface dataset:
चीन का ध्वज
**सूझोऊ** (苏州, Suzhou) जनवादी गणराज्य चीन के पूर्वी भाग में स्थित जिआंगसु प्रांत का एक मुख्य शहर है। यह शंघाई के पड़ौस में यांग्त्से नदी की डेल्टा (नदीमुख) के क्षेत्र में ताइहू झील के किनारे स्थित है। यह चीन की प्रशासन प्रणाली के अनुसार एक उपप्रांतीय शहर (प्रीफ़ेक्चर, दिजी) का दर्जा रखता है। सन् २०१० की जनगणना में इसके पूरे क्षेत्र की आबादी १ करोड़ अनुमानित की गई थी जिनमें से लगभग ४० लाख शहरी इलाक़े में बसे हुए थे।

सूझोऊ की स्थापना ५१४ ईसापूर्व में हुई थी और यह २,५०० साल का इतिहास रखता है। इस शहर की नहरें, पगोडा, पत्थर के पुल और बाग़-बग़ीचे इसे चीन के सबसे बड़े पर्यटक स्थलों में से एक बनाते हैं। चीन के सोंग राजवंश के ज़माने से यह चीन के रेशम कारोबार का भी एक प्रमुख केंद्र रहा है।

मौसम
----

औपचारिक रूप से सूझोउ को आर्द्र अर्ध-कटिबन्धीय जलवायु क्षेत्र माना जाता है। गर्मियाँ लम्बी, बहुत गर्म और नम होती हैं। जुलाई में तापमान ३५ °सेंटीग्रेड तक जा सकता है। सर्दियों में साइबेरिया से सर्द हवाएँ तापमान शून्य से नीचे गिरा देती हैं और कभी-कभी बर्फ़ गिर सकती है।

संस्कृति
--------

सूझोऊ अपनी चीनी नौटंकी, दस्तकारी, चित्रकारी, रेशम और खान-पान के लिए प्रसिद्ध है।

सूझोऊ से सम्बंधित चीनी कहावतें
------------------------------

*सूझोऊ में पैदा हो, हांगझोऊ में जीयो, गुआंगझोऊ में खाओ, लिऊझोऊ में मरो*
सूझोऊ अपने सुन्दर-सुशील और पढ़े-लिखे नागरिकों के लिए मशहूर था, हंगझोऊ अपने सौंदर्य के लिए, गुआंगझोऊ अपने खाने के लिए और लिऊझोऊ में दफ़नाने के लिए नानमु लकड़ी के ताबूत बनते थे जो शरीर के क्षीण होने की प्रतिक्रिया को धीमा कर देते थे
  

*ऊपर स्वर्ग, नीचे सूझोऊ और हांगझोऊ*
यानि ऊपर और नीचे स्वर्ग ही स्वर्ग

इन्हें भी देखें
---------------

* जिआंगसू

सन्दर्भ
-------

1. ↑  Suzhou: where the goods of all the provinces converge, Michael Marmé, Stanford University Press, 2005, ISBN 978-0-8047-3112-6

|  |  |
| --- | --- |
| प्राधिकरण नियंत्रण | 
* वर्ल्डकैट
* वी॰आई॰एफ॰ए॰: 151473684
* एल॰सी॰सी॰एन॰: n2004053026
* जी॰एन॰डी॰: 4247872-8
* एस॰यू॰डी॰ओ॰सी॰: 050608657
* बी॰एन॰एफ॰: cb15120250j (आँकड़े)
* एन॰के॰सी॰: ge323739

 |
**स्‍टेट ट्रेडिंग कार्पोरेशन ऑफ इण्‍डि‍या लि‍॰** (एसटीसी) भारत सरकार की एक प्रमुख अन्‍तरराष्‍ट्रीय व्‍यापार कंपनी है जो निर्यात, आयात और स्‍वदेशी व्‍यापार करती है। इसकी स्‍थापना 1956 में मूलतः पूर्वी यूरोपीय देशों के साथ व्‍यापार करने और देश से निर्यात वि‍कसि‍त करने में नि‍जी व्‍यापार और उद्योग के प्रयत्‍नों के पूरक के रूप में हुई। यह कार्पोरेशन, कंपनी अधि‍नि‍यम, 1956 के अधीन एक स्‍वायत्‍त कंपनी के रूप में पंजीकृत है तथा भारत सरकार के वाणि‍ज्‍य एवं उद्योग मंत्रालय के प्रशासनि‍क नि‍यंत्रण में कार्य कर रहा है।

भूमिका
------

कार्पोरेशन ने भारतीय अर्थव्‍यवस्‍था में मुख्‍य भूमि‍का अदा की है। उदारीकरण से पूर्व समय में, इसने न केवल वि‍देश व्‍यापार को नि‍यमि‍त करने में भारत सरकार के एक स्‍तंभ के रूप में बल्‍कि‍ एक घरेलू बाजार में हस्‍तक्षेप का कार्य भी कि‍या है। कार्पोरेशन ने रसायन और औषधि‍यों से बदलकर बल्‍क वस्‍तुओं जैसे-खाद्य तेल, सीमेंट, चीनी, अखबारी कागज, गेहूँ, यूरि‍या आदि‍ की समय पर उपलब्‍धता और जन उपभोग मदों के उचि‍त वि‍तरण तथा उद्योग के लि‍ए आवश्‍यक कच्‍चे माल को सुनि‍श्‍चि‍त करते हुए बडी़ संख्‍या में मदों का सरणीबद्ध नि‍र्यात और आयात कि‍या है। सरणीकरण से राष्‍ट्र को कि‍फायत से लाभ उठाने और दुर्लभ वि‍देशी मुद्रा पर कडी़ नजर रखने में भी मदद मि‍ली है। 

इसने कृषकों से उनकी फसलों, जैसे-कच्‍चा पटसन, चपडा़, तम्‍बाकू, रबड़ और वनीला के भारत सरकार द्वारा जैसे और जहॉं कहने पर, के पारि‍श्रमि‍क मूल्‍य सुनि‍श्‍चि‍त करने के लि‍ए मूल्‍य समर्थन कार्यों का भी वचन दि‍या है। 

अपने निर्यात वि‍कास प्रयत्‍न के भाग के रूप में एसटीसी ने नि‍र्यातकों को नि‍र्यात उत्‍पादन हेतु संयंत्र और कच्‍चे माल का आयात करके, डि‍जाइन केन्‍द्रों की स्‍थापना करके, जॉंच प्रयोगशालाऍं प्रदान करके लघु नि‍र्माताओं के उत्‍पादों को उनका समूह गठि‍त करके प्रदर्शनि‍यों और व्‍यापार मेलों में भागीदारी के द्वारा वि‍देशी बाजारों में ले जाकर तकनीकी वि‍पणन और वि‍त्‍तीय सहायता दी है।

बाहरी कड़ियाँ
-------------

* **स्‍टेट ट्रेडिंग कार्पोरेशन ऑफ इण्‍डि‍या** का जालघर
**आइसलैंडिक** आइसलैंड की भाषा है, जिसका संबंध उत्तर जर्मनिक भाषा से है। इसके निकटतम संबंधी फरोसे और कुछ नॉर्वेजियन बोलियां जैसे तेलेमार्क बोली और सोग्नामल हैं। बहुत से पश्चिम यूरोपीय भाषाओं में स्वर परिवर्तन स्तर को कम कर दिया है, विशेष रूप में संज्ञाविभक्ति के संबंध में, लेकिन आइसलैंडिक भाषा ने लैटिन या ज्यादा निकट रूप से पुरानी नार्वेजियन और पुरानी अंग्रेज़ी, की तरह व्याकरण संबंधी एकरूपता बनाकर रखी है।

ईसा की ८वीं शताब्दी के आसपास प्राचीन स्कैंडेनेवियन भाषा की उत्तरी शाखा दो उपशाखाओं- पूर्वी उपशाखा एवं पश्चिमी उपशाखा-में विभाजित हो गई। इस पूर्वी उपशाखा से आइसलैंडिक एवं नार्वियन भाषाएँ विकसित हुई। आँरभ में आइसलैंडिक एवं नार्वियन भाषाओं में कोई भिन्नता नहीं थी। नवीं शताब्दी के आसपास नार्वे के निवासियों ने जाकर आइसलैंड को बसाया। प्राकृतिक परिस्थितियों के कारण आइसलैंड के निवासियों का नार्वे निवासियों से इतना दृढ़ संबंध नहीं रहा। फलस्वरूप आइसलैंड की भाषा स्वतंत्र रूप से विकसित हो गई।

साहित्यिक समृद्धि की दृष्टि से आइसलैंडिक भाषा का विशेष महत्त्व है। विशेषकर १२वीं से १४वीं शताब्दी तक का समय इस भाषा के साहित्य की उन्नति का काल है। उनके वीरकाव्यों (जिन्हें ऍद्द /Edda कहा जाता है) का विश्वसाहित्य में महत्वपूर्ण स्थान है।

इस भाषा पर लैटिन एवं अन्य जर्मन भाषाओं का पर्याप्त प्रभाव है।
| आइसोसायनिक अम्ल |
| --- |
|  |
|  |
| आईयूपीएसी नाम | आइसोसायनिक अम्ल (Isocyanic acid) |
| ***पहचान*** आइडेन्टिफायर्स |
| सी.ए.एस संख्या | *[75-13-8]*[CAS] |
| पबकैम  | 6347 |
| रासा.ई.बी.आई | 29202 |
| SMILES | 
 
O=C=[N@H]
 |
| InChI | 
 
1/CHNO/c2-1-3/h2H
 |
|  कैमस्पाइडर आई.डी |  6107 |
| गुण |
| आण्विक सूत्र | HNCO |
| मोलर द्रव्यमान | 43.03 g/mol |
| दिखावट | Colorless liquid or gas (b.p. near room temperature) |
| घनत्व  | 1.14 g/cm3 (20 °C) |
| गलनांक | -86 °C, 187 K, -123 °F  |
| क्वथनांक  | 23.5 °C, 297 K, 74 °F  |
| जल में घुलनशीलता | Dissolves |
|  घुलनशीलता | Soluble in benzene, toluene, ether |
| खतरा |
| Main hazards | Poisonous |
| जहां दिया है वहां के अलावा, ये आंकड़े पदार्थ की मानक स्थिति (२५ °से, १०० कि.पा के अनुसार हैं।ज्ञानसन्दूक के संदर्भ |

**आइसोसायनिक अम्ल** (Isocyanic acid) एक कार्बनिक यौगिक है जिसका रासायनिक सूत्र HNCO है। इसको सन् १८३० में वोलर (Wohler) और लीबिग ने ज्ञात किया था। यह रंगहीन, वाष्पशील तथा विषैला पदार्थ है। इसका क्वथनांक 23.5 °C होता है। 

इसके निर्माण की सबसे सरल विधि इसके बहुलकीकृत रूप सायन्यूरिक अम्ल (cyanuric acid) को कार्बन डाईऑक्साइड की उपस्थिति में आसवन करके तथा इससे प्राप्त वाष्पों को हिमकारी मिश्रण (freezing mixture) में संघनित करके इकट्ठा करने की है। यह बहुत ही तीव्र वाष्पशील द्रव पदार्थ है जो ० डिग्री सेल्सियस से नीचे ही स्थायी रहता है तथा इसकी अम्लीय अभिक्रिया काफी तीव्र होती है। इसमें ऐसीटिक अम्ल की सी गंध होती है। ० डिग्री सेल्सियस पर यह बहुलकीकृत होकर सायन्यूरिक अम्ल (CNOH)2 बनाता है। हाइड्रोसायनिक अम्ल या मरक्यूरिक सायनाइड पर क्लोरीन की अभिक्रिया से सायनोजन क्लोराइड (CN Cl) बनता है जो वाष्पशील विषैला द्रव है और जहरीली गैस के रूप में प्रयुक्त होता है।

HCNO के दो चलावयवीय (tautomeric) रूप होते हैं।

H-O-C≡N (सायनिक अम्ल या हाइड्रोजन सायनेट)
O = C = N-H (आइसोसायनिक अम्ल)

  

सामान्य रूप का ऐस्टर नहीं मिलता परंतु आइसोसायनेट के ऐस्टर ऐल्किल हैलाइड पर सिलवर सायनेट की अभिक्रिया से प्राप्त होते हैं।

R-X + AgN = C = O --> R- N = C = O + AgX

इनमें एथिल आइसोसायनेट (C2 H5 N C O) प्रमुख है और बड़े काम का है।

सन्दर्भ
-------

1. ↑  Liebig, J.; Wöhler, F. (1830). "Untersuchungen über die Cyansäuren". *Ann. Phys*. **20** (11): 394. डीओआइ:10.1002/andp.18300961102. बिबकोड:1830AnP....96..369L. मूल से 6 अगस्त 2018 को पुरालेखित. अभिगमन तिथि 25 सितंबर 2016.

इन्हें भी देखें
---------------

* सायनेट
**सून वादी** (سون وادی‎, Soon Valley) या **सून सकेसर** (سون سکیسر‎, Soon Sakesar) पाकिस्तान के पंजाब प्रान्त के मध्य भाग में स्थित एक मशहूर वादी है। यह ख़ुशाब ज़िले से उत्तरपश्चिम में है और नौशेरा इस वादी का सबसे बड़ा शहर है। ५६ किमी लम्बी और १४ किमी चौड़ी सून वादी नमक कोह शृंखला में स्थित है और उस पर्वतमाला के सबसे ऊँचे पहाड़ सकेसर से शुरू होकर पधराड़ (پدھراڑ‎, Padhrar) गाँव तक चलती है।

इस वादी में बहुत से ख़ूबसूरत पानी के चश्मे, झीलें, झरने, जंगल और ताल-तालाब हैं। खबिक्की झील (کھبکی‎, Khabikki Lake) और ऊछाली झील (اوچھالی‎, Uchhalli Lake) सैलानियों में बहुत लोकप्रीय हैं - इनका पानी बहुत खारा होने से इनमें मछलियाँ तो नहीं हैं लेकिन इनपर बहुत से चिड़ियाँ सर्दियाँ गुज़ारने हर साल आती हैं। यहाँ कृषि भी जमकर होती है क्योंकि ज़मीन बहुत ही उपजाऊ है। सून वादी प्राचीनकाल में एक संस्कृति का घर होती थी। आधुनिक ज़माने में यहाँ आवान जाति के लोग बहुसंख्य हैं।

नाम की जड़ें
------------

'सून' शब्द संस्कृत भाषा के 'सोहन' शब्द से आया है, जिसका मतलब 'सुन्दर' होता है।

इन्हें भी देखें
---------------

* नमक कोह
* पोठोहार
* सकेसर पहाड़

बाहरी कड़ियाँ
-------------

* यू-ट्यूब पर सून वादी के नजारों पर एक छोटी-सी फ़िल्म
* सून वादी के सुलतान महदी चश्मे में छलांग लगते लोग (यू-ट्यूब पर)

सन्दर्भ
-------

1. ↑  The Salt Range and the Potohar Plateau, Salman Rashid, Sang-e-Meel Publications, 2001, ISBN 978-969-35-1257-1, *... Sakesar in the west rises to a majestic 1522 metres as if to accentuate the sudden ending of the range. In the heartland ... To the south, sandwiched by yet more stark limestone ridges, lies the picturesque Soon Valley. Two major lakes ...*
बॉम्बार्डियर बीट्लस इसका यह नाम इसके शरीर से निकलने वाले रसायन की वजह से रखा गया है जिसको यह बहुत तेजी के साथ अपने दुश्मन पर फेंकता है जो इसकी रक्षा करने में सहायक होता है इस मिश्रण के प्रभाव से तेज जलन का अनुभव होता है त्वचा जल जाती है उपचार के अभाव में ऐसा होता है यह जमीन पर रेंगने वाला 6 पैरों वाला एक कीट होता है जो अपने पेट में मौजूद दो ग्रंथियों में अलग-अलग रसायनों के मिश्रण को संरक्षित करके रखता है दो रासायनिक यौगिकों, हाइड्रोक्विनोन और हाइड्रोजन पेरोक्साइड के बीच एक प्रतिक्रिया से उत्पन्न होता है , जो बीटल के पेट में दो अलग-अलग ग्रंथियों में संग्रहित होता है जब हाइड्रोक्विनोन और हाइड्रोजन पेरोक्साइड का जलीय घोल वेस्टिब्यूल तक पहुंच जाता है, तो उत्प्रेरक हाइड्रोजन पेरोक्साइड के मिश्रण से अत्यधिक ऊष्मा उत्पन्न होती है यह ऊष्मा मिश्रण को पानी के क्वथनांक के समीप ले जाती है और गैस निकालती है अपने आप को बचाने के लिए यह अपने दुश्मन पर इन रसायनों के मिश्रण से हमला कर देता है इसकी 400 से अधिक प्रजातियां विश्व भर में पाई जाती हैं और इसकी कई प्रजातियां भारत में भी पाई जाती हैं 

ब्राइनिनस प्रजाति

किंगडम:पशु

जाति:आर्थ्रोपोड़ा

वर्ग:इनसेक्टा

गण:Coleoptera

परिवार:Carabidae

बॉम्बार्डियर बीटल
**सुधीश पचौरी** (जन्म १९४८ ; अलीगढ़) हिन्दी साहित्यकार, आलोचक एवं मीडिया विश्लेषक हैं। वे समकालीन साहित्यिक-विमर्श, मीडिया-अध्‍ययन, पॉपुलर संस्‍कृति एवं सांस्‍कृतिक अध्‍ययन के विद्वान के रूप में प्रसिद्ध हैं। सम्प्रति वे दिल्ली विश्वविद्यालय के हिन्दी विभाग में प्राध्यापक हैं।

जीवन परिचय
----------

सुधीश पचौरी का जन्म २९ दिसम्बर, १९४८ को उत्तर प्रदेश के अलीगढ़ में हुआ थ। उन्होने आगरा विश्वविद्यालय से हिन्दी में एम ए किया तथा दिल्ली विश्वविद्यालय से हिन्दी में पीएचडी एवं परा-डॉक्टोरल शोध किया।

कृतियाँ
-------

नई कविता का वैचारिक आधार, कविता का अन्त, दूरदर्शन की भूमिका, दूरदर्शन : स्वायत्तता और स्वतंत्रता, उत्तर आधुनिकता और उत्तरसंचरनावाद, उत्तर आधुनिक परिदृश्य, नवसाम्राज्यवाद और संस्कृति, दूरदर्शन : दशा और दिशा, नामवर के विमर्श, दूरदर्शन : विकास से बाजार तक, उत्तर आधुनिक साहित्यिक विमर्श, मीडिया और साहित्य, उत्तर केदार, देरिदा का विखंडन और साहित्य, साहित्य का उत्तरकांड : कला का बाजार, टीवी टाइम्स, इक्कीसवीं सदी का पूर्वरंग, अशोक वाजपेयी : पाठ कुपाठ, प्रसार भारती और प्रसारण-परिदृश्य, साइबर-स्पेस और मीडिया, स्त्री देह के विमर्श, आलोचना से आगे, हिन्दुत्व और उत्तर आधुनिकता, मीडिया जनतंत्र और आतंकवाद, विभक्ति और विखण्डन, नए जनसंचार माध्यम और हिन्दी, जनसंचार माध्यम, भाषा और साहित्य, निर्मल वर्मा और उत्तर-उपनिवेशवाद।

सम्मान एवं पुरस्कार
-------------------

सुधीश पचौरी के साहित्यिक योगदान के लिए इन्‍हें भारतेन्दु हरिश्‍चन्द्र सम्‍मान, हिन्दी साहित्यिक सम्‍मान और रामचन्द्र शुक्‍ल सम्‍मान से सम्‍मानित किया जा चुका है। केंद्रीय हिंदी संस्थान ने हिंदी आलोचना के क्षेत्र में अप्रतिम हिंदी सेवा करने के लिए उन्हें सुब्रह्मण्‍य भारती पुरस्‍कार से सम्‍मानित किया है।
बॉबी और सुप्रिया राष्ट्रपति जॉर्ज बुश क साथ
**पीयूष "बॉबी "जिंदल** (जन्म: 10 जून 1971) अमेरिकी राज्य लुईज़ियाना के वर्तमान रिपब्लिकन गवर्नर हैं। अपने गवर्नर के रूप में चुने जाने से, वो अमरीकी राज्य लुईज़ियाना की प्रतिनिधि सभा के एक सदस्य थे। प्रतिनिधि सभा के लिए वो 2004 के चुनाव में चुने गये थे। जिंदल फिर से 2006 के चुनाव में 88 के साथ वोट प्रतिशत के साथ चयनित हुये थे।

20 अक्टूबर 2007 को जिंदल 54 % वोट के साथ लुईज़ियाना के गवर्नर चुने गए। 36 वर्ष की आयु में जिंदल, संयुक्त राज्य अमेरिका के सबसे कम उम्र के मौजूदा गवर्नर बने। वह लुईज़ियाना के पहले अश्वेत और अमेरिकी इतिहास में अमेरिका के प्रथम भारतीय अमेरिकी गवर्नर चुने गये हैं।

निजी जीवन
---------

पीयूष जिंदल का जन्म बैटन रूज, लुईज़ियाना मे एक प्रवासी पंजाबी भारतीय परिवार मे हुआ था। 1970 में उनके पिता भारत मे उनके पैतृक गांव खानपुरा छोड़ कर अमेरिका चले आये थे। परिवार के अनुसार, जिंदल ने "बॉबी "नाम ब्रैडी बंच टेलीविजन श्रृंखला के एक चरित्र बॉबी ब्रैडी के नाम पर चार वर्ष की आयु में अपनाया था। कानूनी तौर पर उनका नाम है पीयूष जिंदल है।

जन्म से जिंदल एक हिंदू थे, लेकिन हाई स्कूल मे वो कैथोलिक संप्रदाय में परिवर्तित हो गये। जिंदल ने प्रोविडेंस रोड आइलैंड के ब्राउन विश्वविद्यालय से सार्वजनिक नीति और जीव विज्ञान के स्नातक की उपाधि विशेष योग्यता के साथ प्राप्त की। ब्राउन विश्वविद्यालय मे वो सोसायटी ऑफ पेसिफ़िका हाउस के एक सदस्य थे। जिंदल एक राज नेता बनना चाहते थे। उन्होंने राजनीति विज्ञान में स्नात्कोत्तर उपाधि न्यू कॉलेज ऑक्सफोर्ड से रोड्स स्कॉलर के रूप में प्राप्त की। 

ऑक्सफोर्ड के बाद उन्होने मैक्किंज़े एंड कंपनी में काम करने लगे जो एक परामर्श दाता फर्म है, जहां उन्होंने फॉर्च्यून 500 कंपनियों को सलाह दी। 
सन 1996 में जिंदल ने सुप्रिया जॉली (जन्म 1972) से शादी की। इस दंपती के तीन बच्चे हैं: सेलिया एलिजाबेथ, रॉबर्ट शान और स्लेड रयान।
**बरुन नदी** अरुण नदी की एक सहायक है और वरुण नदी नेपाल में पाई जाती है नेपाल में कोसी नदी प्रणाली का हिस्सा है। नेपाल में ऐसी बहुत सी नदियां पाई जाती हैं जैसे कंकई नदी युबराज नदी , दुध कोशी, इम्मा खोला ,हांगू नदी,इंद्रवती नदी,बागमती नदी,कमला नदी,लखांदेई नदी
बिस्नुमती नदी,गंधकी नदी (नारायणी) (काली गंडकी), बिनाई नदी,पूर्वी राप्ती नदी,त्रिशूलि नदी,सेटी गंधकी नदी,मार्शिआंगडी,बुद्ध गंधकी नदी |

कोसी नदी प्रणाली
----------------

कोसी नदी प्रणाली को सप्त कोशी के रूप में जाना जाता है | क्योंकि सात नदियां जो इस नदी के निर्माण के लिए पूर्व-मध्य नेपाल में एक साथ जुड़ती हैं। कोसी प्रणाली बनाने वाली मुख्य नदियां हैं - सूर्य कोसी नदी, इंद्रवती नदी, भोट कोसी , दुध कोसी, अरुण नदी, बरुन नदी और तमूर नदी। पहाड़ी से निकलने के लिए संयुक्त नदी चतुरा गोर्ज के माध्यम से एक दक्षिणी दिशा में बहती है |

कोर्स
-----

बरुन नदी आठ हजारों में से एक मकालू के आधार पर बरुन ग्लेशियर से निकलती है। आपको बता दें कि वरुण नदी जो सर्दियों के महीनों में जम जाती है | और गर्मियों के महीनों में कभी कबार वरुण नदी बाढ़ का कारण भी बनती है, वरुण नदी को स्थानीय लोग किरात भाषा में चुक्चुवा के रूप में भी जाना जाता है। अध्ययनों से पता चला है कि यह जगह शुरू में यक्ष और लिंबू द्वारा की गई थी|

पंछी देखना
----------

नेपाल की वरुण काठी में सबसे ऊपरी सतह पर घाटी है | जहां पंछी अक्सर पानी पीने के लिए आ जाते हैं इस जगह पर इंसान का पहुंचना ना के बराबर है | बर्ड वाचर नाम के कुछ ऐसे भी पंछी हैं | जो जहां तक नहीं पहुंच सके हैं | क्योंकि यह काफी ऊपरी घाटी पर मौजूद है और जहां पर बर्डवाचर पंछियों के लिए पहुंचना काफी ज्यादा मुश्किल का काम भी है | जहां पर एक छोटा सा चाय गर्व भी है जहां पर चाय मिलती है यह लैंगमेले (बेस कैंप के नजदीक) में ऊपरी बरून घाटी के तीसरे पीढ़ी के देशी द्वारा संचालित है|

संदर्भ
------

1. ↑  Negi, Sharad Singh. "Himalayan rivers, lakes and glaciers". *Kosi River System, p. 89*. Google books. मूल से 12 मई 2016 को पुरालेखित. अभिगमन तिथि 2010-05-14.
2. ↑  Bahadur, Jagdish. "Himalayan snow and glaciers: associated environmental problems, progress". *Kosi, p. 90*. Google books. मूल से 4 जून 2016 को पुरालेखित. अभिगमन तिथि 2010-05-14.
3. ↑  Kattelmann, Richard. "Hydrology in Mountainous Regions. I - Hydrological Measurements; the Water". *Hydrology and development of the Arun River, Nepal*. Lausanne Symposia, August 1990. मूल से 11 मई 2010 को पुरालेखित. अभिगमन तिथि 2010-05-14.
4. ↑  "Nepal trekking". *Makalu National Park trek*.. मूल से 14 जून 2004 को पुरालेखित. अभिगमन तिथि 2010-05-14.
**सिन्दरली** राजस्थान के पाली जिले का एक गाँव है।

स्थिति
------

"निर्देशांक" - 25 ° 14 '53 "N, 73 ° 24' 53" E
सिन्दरली नाडोल से 16 किमी, सादड़ी कस्बे से लगभग 9 किमी, पाली से ७० किमी, तहसील देसूरी कार्यालय से २३ किमी दूर है।

जनसंख्या
--------

यह मेड़तियों का ठिकाना है। यहाँ घरो कि संख्या ४२४ है और आबादी लगभग 1,८६० लोगों की आबादी है। यहाँ राजपूत, राजपुरोहित, जणवा, लोहार, राव, देवासी, मेघवाल, गुरु, ढोली, रावणा राजपूत, भील आदि जातियाँ निवास करती है।

इतिहास
------

सिन्दरली का इतिहास ५०० साल पुराना है। यह मारवाड़ राज्य का एक ठिकाना था और यह घाणेराव ठाकुर गोपीनाथ जी के पुत्र हिम्मत सिंहजी को बंट में प्राप्त हुआ। 

यहाँ एक गढ़ भी है जो अब जर्जर अवस्था में है और कालान्तर में इस ठिकाने को खालसा कर दिया गया जो आजादी तक खालसा ही रहा।

राजनीति
-------

वर्तमान सिन्दरली पंचायत के सरपंच कानाराम जी मेघवाल है और उप सरपंच जगदीश सिंह जी राजपुरोहित है

तहसील, जिला और राजस्थान की राजनीति में सिन्दरली का काफी योगदान रहा है। मेड़तिया नाथू सिंह जी राठौड़ यहाँ से देसूरी तहसील के प्रधान चुने गए। वही मूल रूप से सिंदरली के मेड़तिया सज्जन सिंह् जी राठौड़ सुमेरपुर विधानसभा क्षेत्र (राजस्थान) से १९७२ में विधायक चुने गए। सज्जन सिंह १९६० से देवली में रहते हैं। वही वर्त्तमान राजनीति में मनोहर सिंह राठौड़, ठाकुर कारण सिंह, गुलाब चौधरी, रमेश पुरोहित, महेंद्र सिंह राजपुरोहित, रमा बाई मेघवाल आदि सक्रिय हैं। यहाँ ग्राम पंचायत में ४ गाव आते है- सिंदरली, मांगलिया गुड़ा, पाटिया गुड़ा, वारा सोलंकियां।

प्रसिद्ध व्यक्ति
----------------

1.सज्जन सिंह् - सज्जन सिंह जी ठाकुर माधो सिंह जी के पुत्र थे इनका जन्म सिन्दरली ग्राम में हुआ बाद में ये देवली रहने लगे य़े सुमेरपुर से विधायक,एक बार प्रधान और दस साल पाली जिले के जिला प्रमुख रहे। 

2.नाथू सिंह मेड़तिया - नाथू सिंह मेड़तिया ठाकुर रिड़मल सिंह जी के पुत्र थे ये नाथू सिंह प्रदेश की राजनीती में प्रमुख स्थान रखते थे ये गाव से पचीस साल लगातार सरपंच चुने गए और दो बार देसूरी के प्रधान पद पर निर्वाचित हुए

3.रावत सिंह मेड़तिया - रावत सिंह मेड़तिया इस क्षेत्र में अपने समय में काफी प्रसिद्ध व्यक्ति रहे हैं ये प्रथम विश्व युद्ध (१९१४ -१९१६) में फ्रांस से अपनी वीरता के कारण आईडीएसएम पदक जीत कर आये थे जो उस समय इंडियन ब्रिटिश आर्मी में विक्टोरिया क्रॉस के बाद दूसरा सर्वोच्च पदक था। रावत सिंह ३४ प्रिंस अल्बर्ट विक्टर ऑन पूना हॉर्स की तरफ से लड़े थे

मंदिर
-----

गाँव में लक्ष्मी भारती जी, भेरू जी मंदिर, अम्बे माँ मंदिर, रावला परिसर में जोगमाया, ठाकुर जी मंदिर तथा तालाब पर पुरा छत्रिया है।

सन्दर्भ
-------

1. ↑
2. ↑  "संग्रहीत प्रति". मूल से 19 अगस्त 2014 को पुरालेखित. अभिगमन तिथि 17 अगस्त 2014.
3. ↑  "संग्रहीत प्रति". मूल से 7 फ़रवरी 2015 को पुरालेखित. अभिगमन तिथि 8 फ़रवरी 2015.
**सैलिसिलिक अम्ल** अर्थोहाइड्रोक्सि बेंजोइक अम्ल है जो मेथाइल एस्टर के रूप में विंटरग्रीन तेल का प्रमुख अवयव है। यह रंगहीन क्रिस्टलीय कार्बनिक अम्ल है जो कार्बनिक संश्लेषण में बहुत प्रयोग किया जाता है। यह पादप हार्मोन के रूप में भी कार्य करता है। इसका अणुसूत्र C6H4(OH)COOH है जहाँ OH समूह कार्बोक्सिल समूह के आर्थो है। इसको **2-हाइड्रॉक्सीबेंजोइक अम्ल** भी कहते हैं।

परिचय
-----

तेल में सैलिसिन (Salicin) नामक ग्लुकोसाइड रहता है। जिसमें सैलिसिलिक अम्ल सैलिजेनिन नामक ऐल्कोहल से संयुक्त रहता है। यह वर्णरहित सूच्याकार क्रिस्टल बनाता है जिसका गलनांक १५५ डिग्री सेल्सियस है। ठंडे जल में बहुत कम विलेय है पर उष्ण जल, ऐल्कोहल और क्लोरोफार्म में शीघ्र विलेय है। इसका जलीय या ऐल्कोहलीय विलयन फेरिक क्लोराइड से बैंगनी (voilet) रंग बनाता है।

रसायनशाला में या बड़े पैमाने पर कोलबे विधि (Cholbeis method) से लगभग १४० डिग्री से. पर सोडियम फीनेट का कार्बन डाइआक्साइड के साथ दबाव में गरम करने से सैलिसिलिक अम्ल बनता है। यहाँ सोडियम फीनेट कार्बन डाइआक्साइड के साथ संबद्ध हो फीनोल आर्थोकार्बोक्सिलिक अम्ल का सोडियम लवण बनता है जिसमें खनिज अम्लों के डालने से सैलिसिलिक अम्ल का अवक्षेप प्राप्त होता है।

उष्ण जल से अवक्षेप का क्रिस्टलन करते हैं। सैलिसिलिक अम्ल महत्वपूर्ण रोगाणुनाशक यौगिक है। पहले यह वात रोग में औषधि के रूप में प्रयुक्त होता था पर आजकल इसके स्थान में इसका एक संजात ऐस्पिरिन (Acetyl Salicylic acid गलनांक, 128 डिग्री C) के नाम से व्यापक रूप से प्रयुक्त होता है। सैलिसिलिक अम्ल का एक दूसरा संजात सैलोल (फेनिल सैलिसिकेट) के नाम से रोगाणुनाशक के रूप में विशेषत: दंतमंजनों में प्रयुक्त होता है। एक तीसरा संजात बेटोल भी सैलोल के साथ प्रयुक्त होता है। सिरदर्द की एक ओषधि सैलोफीन (Salophene) इसी का संजात है। सैलिसिलिक अम्ल का उपयोग रंजकों और सुगंधों के निर्माण में भी होता है।
**बॉम्बे टू गोवा** 1972 में बनी हिन्दी भाषा की फिल्म है। इसका निर्देशन एस॰ रामनाथन ने किया। इसमें अमिताभ बच्चन और अरुणा ईरानी ने मुख्य भूमिकाओं में, शत्रुघन सिन्हा ने खलनायक की भूमिका में और महमूद ने अभिनय किया। यह फिल्म बॉक्स ऑफिस पर औसत प्रदर्शन करने में सफल रही थी। इसे 2007 में इसी शीर्षक के साथ हास्य कलाकारों की टुकड़ी के साथ पुनर्निर्मित किया गया था।

संक्षेप
-------

आत्माराम (नासिर हुसैन) और उसकी पत्नी (दुलारी) का जीवन उलट जाता है जब वे एक पत्रिका में अपनी बेटी, माला (अरुणा ईरानी) की तस्वीरों को देखते हैं। वे माला की शादी रामलाल (आग़ा) के बेटे के साथ करने की व्यवस्था करते हैं। माला किसी ऐसे से शादी करने का विरोध करती है जिससे वह कभी नहीं मिली है। एक ही समय में वह रोमांचित भी है क्योंकि जिन दो व्यक्तियों पर उसने भरोसा किया था, उनमें से एक वर्मा (शत्रुघन सिन्हा) और दूसरे शर्मा (मनमोहन) ने वास्तव में उस पत्रिका के लिए उसकी तस्वीरें जमा की थीं। अब वह उसे एक बॉलीवुड फिल्म के लिए लेने के लिये तैयार हैं। 

माला प्रसिद्धि पाने के अपने तरीके पर उसके माता-पिता के विरोध को समझ नहीं पा रही होती है और बहुत सारे पैसे के साथ घर से भाग जाती है। इस पैसे को वह शर्मा और वर्मा को सौंप देती है। लालच शर्मा और वर्मा को घेर लेता है, जिससे शर्मा की मृत्यु हो जाती है। वर्मा की हत्या का गवाह बनी माला, अब अपने जीवन के लिये भागती है। वह बॉम्बे से एक बस में सवार होती है जो गोवा के लिए जा रही होती है। वर्मा जल्द ही उससे आगे निकल जाता है और उसे मारने के लिए बस में उसका एक हथियारबंद आदमी आ जाता है। फिर आता है माला का एक प्रशंसक रवि कुमार (अमिताभ बच्चन), जो न केवल माला की रक्षा करता है बल्कि पूरे सफर में उसका साथ देता है। माला को भरोसा होने लगता है और बाद में रवि कुमार से प्यार हो जाता है। बस की यात्रा यात्रियों के साथ पूरी तरह से रोमांचक है जो पूरे भारत से, विभिन्न धर्मों और संस्कृतियों से हैं। बस, ड्राइवर राजेश (अनवर अली) और कंडक्टर, खन्ना (महमूद) के "नियंत्रण" में है।

मुख्य कलाकार
------------

* अमिताभ बच्चन — रवि कुमार
* अरुणा ईरानी — माला
* शत्रुघन सिन्हा — शर्मा
* महमूद — बस कंडक्टर खन्ना
* अनवर अली — बस ड्राइवर राजेश
* नासिर हुसैन — आत्माराम
* मनमोहन — वर्मा
* आग़ा — रामलाल कुमार
* मुकरी — दक्षिण भारतीय
* सुन्दर — पंडितजी
* असित सेन — ढाबा मालिक
* कैस्टो मुखर्जी — यात्री

संगीत
-----

सभी गीत राजेन्द्र कृष्ण द्वारा लिखित; सारा संगीत राहुल देव बर्मन द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "देखा ना हाय रे" | किशोर कुमार | 4:18 |
| 2. | "दिल तेरा है मैं भी तेरी हूँ" | लता मंगेशकर, किशोर कुमार | 4:55 |
| 3. | "हाय हाय ये ठंडा पानी" | आशा भोंसले | 3:30 |
| 4. | "तुम मेरी जिंदगी में कुछ" | लता मंगेशकर, किशोर कुमार | 3:18 |
| 5. | "ओ महकी महकी ठंडी हवा" | किशोर कुमार | 3:12 |
| 6. | "लिस्सिन टू द पूरिंग रेन" | उषा अय्यर | 4:18 |

नामांकन और पुरस्कार
-------------------

| प्राप्तकर्ता और नामांकित व्यक्ति | पुरस्कार वितरण समारोह | श्रेणी | परिणाम |
| --- | --- | --- | --- |
| महमूद | फिल्मफेयर पुरस्कार | फ़िल्मफ़ेयर सर्वश्रेष्ठ हास्य अभिनेता पुरस्कार | नामित |

बाहरी कड़ियाँ
-------------

* *बॉम्बे टू गोवा*  इंटरनेट मूवी डेटाबेस पर
**बालदड़ा** एक गांव है जो कि पश्चिमी भारत के राजस्थान राज्य के बारा जिले में बसा हुआ है। यहाँ आसपास के कई क्षेत्रोँ के ग्राम पंचायत के हेड ऑफिस स्थित हैं।

भूगोल
-----

**बालदड़ा**, राज्य की राजधानी जयपुर से दक्षिणी ओर 310 किलोमीटर (193 मील) की दूरी पर स्थित है और बारां से उत्तर पश्चिमी ओर 32 किलोमीटर (20 मील) की दूरी पर स्थित है और यह कोटा शहर से पश्चिम की ओर 70 किलोमीटर (44 मील) की दूरी पर है।

बालदड़ा जाना जाता है
--------------------

→ बालदड़ा राज्य में सबसे आकर्षक नदियों में से एक कालीसिंध के लिए जाना जाता है। 

→ बालदड़ा के पास एक हनुमान मन्दिर है जिसे खेड़ा के बालाजी के नाम से जाना जाता है जो अपनी प्राचीनता व चमत्कार के कारण विख्यात है। 

→ यहाँ 2 मन्दिर है जो हिन्दु आस्था का प्रतीक है। ये मन्दिर करीब 100 वर्ष प्राचीन हैं। 

→ बालदड़ा हिन्दु-मुस्लिम भाईचारे के कारण आस-पास के क्षेत्र में चर्चित है। 

→ यहाँ जंगम बाबा कन्हैया लाल जी महाराज (लोक कल्याण कार्यों के कारण जाने जाते थे) की समाधि है। 

→ हजरत दादाजी मौलवी साहब की मजारे शरीफ बालदड़ा के कब्रिस्तान में स्थित है। 

→ हजरत सूफी सैयद महमूद शाह कानपुरी सुम्मा बालदड़ी की दरगाह शरीफ जागापूरा और बशीरपुरा के बीच स्थित है। 

→ मरहूम हाजी निहाल अहमद बालदड़ा के एक और गतिशील, सामाजिक, राजनीतिक व्यक्तित्व थे। वे तकरीबन 35 सालों तक बालदड़ा के सरपंच रहे। वह समाज के समाज सुधारक थे। हर कोई उन्हें "सरपंच साहब" कहता था।

→ मरहूम हाजी अब्दुल रज्जाक बालदड़ा के गतिशील, यादगार, उदार व्यक्तित्व में से एक थे। उन्होंने शिक्षा और कृषि के क्षेत्र में इस गांव का माहौल बदल दिया। वह हर जरूरतमंद की मदद किया करते थे। गांव वाले उन्हें गरीबों का मसीहा मानते थे सभी उन्हें भय्या जी कहकर पुकारते थे।

→ मौलाना नामदार अहमद बालदड़ा के गतिशील हस्तियों में से एक थे। वह अच्छी तरह से मौलाना और काजी-ए-बालदड़ा की शक्ल में जाने जाते थे और सैयद महमूद शाह साहब के पहले खलीफा भी थे। वह अच्छे व्यवहार और सादगी के लिए जाने जाते थे। वह पंचगाना नमाजी और प्रसिद्ध समाज सुधारक थे।

→ मरहूम इंजीनियर रुखसार अहमद महमूदी बालदड़ा के एक और गतिशील व्यक्तित्व थे। वह एक अच्छी तरह से शिक्षित, एकीकृत, और एक महान तरह से मानवता के चिंतक थे। रुखसार अहमद ट्रस्ट एवं मेमोरियल भवन का गठन उनकी यादों को कायम रखने के लिए किया गया। यह ट्रस्ट शिक्षा, गरीबों, जरूरतमंद, अनाथ और कई क्षेत्रों में अधिक कल्याण कार्यक्रम के लिए काम करता है।

अन्य
----

बालदड़ा के पास रेलवे स्टेशन
===========================

* अन्ता (12 किमी)
* कोटा (60 किमी)
* बारां (22 किमी)

बालदड़ा के पास स्कूल
====================

* राजकीय उच्च माध्यमिक विद्यालय बालदड़ा

* राजकीय उच्च माध्यमिक विद्यालय रातड़िया

* राजकीय उच्च माध्यमिक विद्यालय अन्ता

* केन्द्रीय विद्यालय एनटीपीसी अन्ता

* विवेक वर्धिनी सीनियर सैकेंडरी स्कूल बारां रोड अन्ता

* जीनियस पब्लिक सीनियर सैकेंडरी स्कूल बारां रोड अन्ता

बालदड़ा के पास कॉलेज
====================

* महात्मा गोपाल राम महाविद्यालय सीसवाली रोड अन्ता

* विवेक वर्धिनी कॉलेज बारां रोड अन्ता

* राजकीय आईटीआई कॉलेज एनटीपीसी सड़क अन्ता

* जी ऐन आईटीआई अनाज मंडी के सामने अन्ता

* हाडोती आईटीआई सीसवाली रोड अन्ता

* आर्यभट्ट आईटीआई सीसवाली रोड अन्ता

सन्दर्भ
-------

1. ↑  "Gram Panchayat Sarpanch 2015". *Raj Panchayat*. मूल से 25 सितंबर 2015 को पुरालेखित. अभिगमन तिथि 20 July 2015.
**अरब मुद्रा कोष**; सदस्य देशों के मध्य मुद्रिक सहयोग स्थापित करना और भुगतान सन्तुलन की समस्य से उवरने में सहायता प्रदान करना अरब मुद्र कोश के प्रमुख कार्य है

* सदस्य देश(22)
* अल्जीरिया
* बहरीन
* कोमोरोस
* जिबूती
* मिस्र
* ईराक
* जॉर्डन
* कुवैत
* लेबनान
* लीबिया
* मॉरीतानिया
* मोरक्को
* ओमान
* फिलिस्तीन
* कतर
* सउदी अरब
* सोमालिया
* सूडान
* सीरिया
* ट्यूनीशिया
* संयुक्त अरब अमीरात
* यमन

स्थापना
-------

अरब राज्य लीग (League of Arab States) ढांचे के अंतर्गत कार्यरत आर्थिक परिषद के त्वावधान में तैयार एक समझौते के द्वारा अप्रैल 1976 में अरब मुद्रा कोष का गठन हुआ। इस कोष ने 1977 में कार्य करना प्रारम्भ किया।

उद्देश्य
--------

* कोष के उद्देश्य हैं- सदस्य देशों के पूंजी बाजार को विकसित करना, भुगतान समस्याओं को संतुलित करना; विनिमय-दरों में स्थिरता तथा पारस्परिक परिवर्तनशीलता (mutual convertibility) को प्रोत्साहन देना;
* अंतर्राष्ट्रीय मौद्रिक समस्याओं के संबंध में सदस्य देशों की राष्ट्रीय नीतियों में समन्वय स्थापित करना;
* सदस्यों के मध्य भुगतानों को तय करने के लिये एक प्रणाली का प्रबन्धन करना।

संरचना तथा कार्य
----------------

कोश के संस्थागत ढांचे में गवर्नर बोर्ड, कार्यकारी निदेशक बोर्ड तथा महानिदेशक सम्मिलित होते हैं। गवर्नर बोर्ड सर्वोच्च निर्णयकारी अंग होता है। व्यापार के समाकलन और उदारीकरण के लिये इस बोर्ड की वर्ष में कम-से-कम एक बार बैठक होती है। बोर्ड में एक गवर्नर तथा प्रत्येक सदस्य देश द्वारा नियुक्त एक-एक उप-गवर्नर होते हैं। यह भारित मतदान (weighted voting) के सिद्धान्त पर कार्य करता है। गवर्नर बोर्ड ने अपने अधिकांश अधिकारों को आठ-सदस्यीय कार्यकारी निदेशक बोर्ड में प्रत्यायोजित कर दिया है। कार्यकारी निदेशक बोर्ड कोष के सामान्य संचालन के लिये उत्तरदायी होता है। निदेशक बोर्ड का अध्यक्ष ही कोष का महानिदेशक होता है।

गतिविधियां
----------

अरब मुद्रा कोष एक बैंक और एक कोष देनों रूप में कार्य करता है। यह ऋण क्षमताओं को अधिक सुदृढ़ बनाने के लिए प्रत्याभूतियां (guarantees) जारी करता है, मौद्रिक संस्थाओं को तकनीकी सहायता उपलब्ध कराता है और अल्पकालीन एवं मध्यकालीन ऋण प्रदान करता है। कोष के खाते की इकाई अरब लेखाकर्म दीनार
(The unit of account of the Fund is the Arab Accounting Dinar–AAD) है, जिसकी अभिव्यक्ति विशेष आहरण अधिकार (Special Drawing Rights–SDRs) के आधार पर होती है।

सन्दर्भ
-------

1. ↑  "Objectives and means". Arab Monetary Fund. मूल से 11 सितम्बर 2010 को पुरालेखित. अभिगमन तिथि 2010-08-11.
**अरब यहूदी** एक ऐसा शब्द है, जो अरब जगत से आए या उत्पन्न हुए यहूदियों का जिक्र है। यह शब्द विवादास्पद हो सकता है, क्योंकि अरब-बहुल देशों में उत्पत्ति वाले कई यहूदी अरबों के रूप में पहचान नहीं करते हैं।

अरब-बहुसंख्यक देशों में रहने वाले यहूदी अरबी भाषा बोलते हैं, जिसमें कई अरबी बोलियों (जुडो-अरबी भाषाओं को भी देखें) का इस्तेमाल उनकी प्राथमिक सामुदायिक भाषा के रूप में किया जाता है, जिसका उपयोग हिब्रू साहित्यिक और सांस्कृतिक उद्देश्यों (साहित्य, दर्शन, कविता, आदि) के लिए किया जाता है। उनकी संस्कृति के कई पहलुओं (संगीत, कपड़े, भोजन, आराधनालय और घरों की वास्तुकला, आदि) में स्थानीय अरब आबादी के साथ समानता है। वे आमतौर पर सेफ़रदी यहूदी कानून का पालन करते हैं, जिससे उन्हें मिज़राही यहूदियों में सबसे बड़ा समूह बना दिया जाता है। 1948 में इजरायल की स्थापना के बाद, नए यहूदी राज्य या पश्चिमी यूरोप के लिए, अधिकांश आबादी या तो मजबूर हो गई, भाग गई या स्वेच्छा से चली गई और कुछ संयुक्त राज्य और लैटिन अमेरिका चले गए। आधुनिक युग तक इस शब्द का आमतौर पर उपयोग नहीं किया गया था।

हाल के दशकों में, कुछ यहूदियों ने स्वयं को अरब यहूदियों के रूप में पहचाना है, जैसे कि एला शोहट, जो ज़ोनिस्ट प्रतिष्ठान के यहूदियों के वर्गीकरण के विपरीत शब्द का उपयोग करता है, जैसे कि एशकेनज़िम या मिज़्राहिम; बाद में, वह मानती है, कि अरबों के साथ अत्याचार हुआ है। अन्य यहूदियों, जैसे अल्बर्ट मेम्मी, का कहना है कि अरब देशों में यहूदियों को अरब यहूदी होना पसंद होगा, लेकिन अरब मुसलमानों द्वारा सदियों से दुरुपयोग को रोका गया।

संस्कृति में
------------

20 वीं शताब्दी के मध्य तक जूदेव-अरबी आमतौर पर बोली जाती थी। इजरायल पहुंचने के बाद अरब भूमि से यहूदियों ने पाया कि जूदेव-अरबी का उपयोग हतोत्साहित किया गया था और इसका उपयोग अव्यवस्था में गिर गया। अरब देशों में यहूदियों की जनसंख्या में नाटकीय रूप से कमी आएगी। यहां तक ​​कि जो अरब दुनिया में बने रहे, उन्होंने जूदेव-अरबी को त्याग दिया।

एमोन रज़-क्राकोत्ज़किन का तर्क है कि अरब भूमि से यहूदी अरब में थे, उन्होंने अरब संस्कृति के साथ की पहचान की भले ही वे अरब यहूदियों के साथ या अरब राष्ट्रवाद के साथ नहीं पहचाने।

इस्लाम से पहले अरब के यहूदी
---------------------------

इस्लाम से पहले यहूदी प्रजातियां अरब प्रायद्वीप में मौजूद हैं; उत्तर में जहाँ वे लेवंत और इराक की यहूदी आबादी से जुड़े थे, इहसा के तटीय मैदानों में, और दक्षिण में, यमन में।

1. ↑  Salim Tamari. "Ishaq al-Shami and the Predicament of the Arab Jew in Palestine" (PDF). Jerusalem Quarterly. पृ॰ 11. मूल (PDF) से 2007-09-28 को पुरालेखित. अभिगमन तिथि 2007-08-23.
2. ↑  "There Is More to the 'Arab Jews' Controversy Than Just Identity". *The Forward*. मूल से 18 अक्तूबर 2019 को पुरालेखित. अभिगमन तिथि 18 अक्तूबर 2019.
3. ↑  Matthias Brenzinger (2007). *Language Diversity Endangered*. Walter de Gruyter. पृ॰ 132. आई॰ऍस॰बी॰ऍन॰ 9783110170504.
4. ↑    *Concise Encyclopedia of Languages of the World*। (2010)। Elsevier।
5. ↑  
Shenhav, Yehouda (2006). *The Arab Jews: A Postcolonial Reading of Nationalism, Religion, and Ethnicity*. Stanford University Press. पृ॰ 280. आई॰ऍस॰बी॰ऍन॰ 0-8047-5296-6.
**आदित्य चौधरी** (अंग्रेज़ी: ''Aditya Chaudhary'', जन्म: 9 दिसम्बर, 1961) 'भारतकोश' और 'ब्रजडिस्कवरी' के संस्थापक एवं प्रधान सम्पादक हैं। उन्होंने वर्ष 2006 से भारतकोश का निर्माण कार्य प्रारम्भ किया। वर्ष 2008 में ब्रज क्षेत्र का समग्र ज्ञानकोश (इंसाइक्लोपीडिया) 'ब्रजडिस्कवरी' का ऑनलाइन प्रकाशन किया तथा वर्ष 2010 में भारत का समग्र ज्ञानकोश (एंसाइक्लोपीडिया) 'भारतकोश' की ऑनलाइन वेबसाइट शुरू की।

संक्षिप्त परिचय
---------------

आदित्य चौधरी दूरदर्शन एवं अन्य चैनलों के अनेक प्रसिद्ध कार्यक्रमों और धारावाहिकों जैसे- कबीर, फटीचर, काल कोठरी (दूरदर्शन धारावाहिक), महायज्ञ (सोनी टी.वी. धारावाहिक), गुलाबड़ी (दूरदर्शन टेलीफ़िल्म) आदि के लेखक एवं रचनात्मक सलाहकार रहे हैं। वर्ष 2015 में चैतन्य महाप्रभु के वृन्दावन आगमन के पंचशती समारोह के अंतर्गत वृन्दावन शोध संस्थान के सौजन्य से 'चैतन्य हुआ वृन्दावन' नामक नाटक का निर्देशन किया। वे केन्द्रीय हिन्दी संस्थान, मानव संसाधन विकास मंत्रालय, भारत सरकार के इंटरनेट हिन्दी संबंधी तकनीकी सलाहकार हैं। उन्हें सितंबर, 2016 में हिंदी अकादमी, दिल्ली की ओर से हिंदी दिवस पर डिजिटल दुनिया में हिंदी भाषा व साहित्य के क्षेत्र में प्रसार व उत्कृष्ट कार्य के लिए ‘भाषा दूत’ पुरस्कार से सम्मानित किया गया। साथ ही उन्हें दसवें विश्व हिन्दी सम्मेलन में भारत के माननीय गृहमंत्री राजनाथ सिंह ने 12 सितम्बर, 2015 को 'विश्व हिन्दी सम्मान' से सम्मानित किया। हाल ही में उन्होंने विदेश मंत्रालय, भारत सरकार की ओर से अक्टूबर, 2016 को रूस में आयोजित अंतरराष्ट्रीय हिन्दी सम्मेलन, मॉस्को में भाग लिया।

सन्दर्भ
-------

1. ↑  "भूली-बिसरी कड़ियों का भारत -आदित्य चौधरी". मूल से 2 मार्च 2017 को पुरालेखित. अभिगमन तिथि 2 मार्च 2017.

बाहरी कड़ियाँ
-------------

* भारतकोश पर आदित्य चौधरी
* साहित्यम में आदित्य चौधरी की कवितायें
* आदित्य चौधरी रेडियो वार्ता दुबई Archived 2021-05-17 at the Wayback Machine
**हमज़ा एंड्रियास त्ज़ोर्त्ज़िस** (जन्म: 1980) (अंग्रेज़ी:Hamza Tzortzis) इस्लाम के ब्रिटिश सार्वजनिक वक्ता और शोधकर्ता हैं। हमजा ग्रीक मूल का एक ब्रिटिश मुस्लिम धर्मांतरित है ।

परिचय
-----

त्ज़ोर्त्ज़िस को कई विश्वविद्यालयों और मुस्लिम सम्मेलनों में अतिथि वक्ता के रूप में आमंत्रित किया गया है। उन्होंने यूनाइटेड किंगडम और ऑस्ट्रेलिया में बात की है। त्ज़ोर्त्ज़िस 2010 में यूनाइटेड किंगडम में इस्लाम के बारे में गैर-मुसलमानों के विचारों का आकलन करने के लिए एक सर्वेक्षण अध्ययन प्रकाशित करने में शामिल थे।

2015 में वह ब्रिटिश मुस्लिम अवार्ड्स में वर्ष के धार्मिक अधिवक्ता के लिए फाइनलिस्ट थे।

त्ज़ोर्त्ज़िस ने बीबीसी समाचार कार्यक्रमों: द बिग क्वेश्चन एंड न्यूज़नाइट में योगदान दिया है।

सन्दर्भ
-------

1. ↑  "BBC One - The Big Questions, Series 8, Episode 2 - Credits". BBC. अभिगमन तिथि 28 December 2016.
2. ↑  "Is clash between Islam and the West inevitable?". BBC. 17 December 2010. अभिगमन तिथि 28 December 2016.

इन्हें भी देखें
---------------

खालिद यासीन 

हमज़ा यूसुफ 

अब्दुर रहीम ग्रीन
काशी राज का ध्वज
 **कैप्टन महाराजा सर आदित्य नारायण सिंह** सन् १९३१ से १९३९ तक काशी राज्य के नरेश रहे। कैप्टन महाराजा आदित्य नारायण सिंह लेफ्टिनेंट कर्नल महाराजा प्रभु नारायण सिंह के पुत्र थे। इनका जन्म 17 नवंबर 1874 को हुआ था। आदित्य नारायण सिंह सन् 1931 में 4 अगस्त को अपने पिता के स्वर्गवास के पश्चात काशी नरेश बने। महाराजा आदित्य नारायण सिंह का विवाह सलेमगढ़ (कुशीनगर) के राजा शेषाद्रि प्रसाद नारायण सिंह की बहन के साथ हुआ था। महाराजा आदित्य नारायण सिंह के देहावसान के पश्चात उनके दत्तक पुत्र विभूति नारायण सिंह काशी नरेश की गद्दी पर आसीन हुए।

उत्तराधिकारी
------------

* डॉ.विभूति नारायण सिंह

इन्हें भी देखें
---------------

* काशी राज्य

सन्दर्भ
-------

1. ↑  "BENARES". royalark.net. मूल से 19 मई 2017 को पुरालेखित. अभिगमन तिथि 2017-06-12.

| * दे
* वा
* सं
काशी राज्य  |
| --- |
| काशी नरेश | मनसा राम •  बलवंत सिंह •  चैत सिंह •  महीप नारायण सिंह •  महाराजा उदित नारायण सिंह •  महाराजा श्री ईश्वरी नारायण सिंह बहादुर •  सर प्रभु नारायण सिंह बहादुर •  महाराजा आदित्य नारायण सिंह •  डॉ.विभूति नारायण सिंह |
**हमज़ा यूसुफ** (जन्म: मार्क हैनसन ; 1958) अंग्रेज़ी:Hamza Yusuf) अमेरिकी नव-परंपरावादी इस्लामी विद्वान और ज़ायतुना कॉलेज के सह-संस्थापक हैं। वह इस्लाम में शास्त्रीय शिक्षा के समर्थक हैं और उन्होंने इस्लामी विज्ञान और शास्त्रीय शिक्षण पद्धतियों को बढ़ावा दिया है। वह बर्कले में ग्रेजुएट थियोलॉजिकल यूनियन में सेंटर फॉर इस्लामिक स्टडीज के सलाहकार हैं।

परिचय
-----

शेख हमजा यूसुफ का जन्म एक आयरिश कैथोलिक परिवार में हुआ था। इस्लाम में परिवर्तित होने से पहले उनका नाम मार्क हैनसन था। उनके माता-पिता दोनों शिक्षाविद थे, और वे कैलिफोर्निया में रहते थे ।1986 में एक कार दुर्घटना में उनकी मृत्यु हो गई और इस घटना ने उन्हें बाद के जीवन में दिलचस्पी दिखाई। इस दौरान उन्होंने विभिन्न धर्मग्रंथों को पढ़ना शुरू किया और पवित्र कुरआन का पाठ करने के बाद उनकी इस्लाम में रुचि हो गई। उन्होंने 1986 में 18 साल की उम्र में इस्लाम धर्म अपना लिया था। इस्लाम के बारे में अधिक जानने की इच्छा रखते हुए, उन्होंने एक दशक से अधिक समय तक मध्य पूर्व और उत्तरी अफ्रीका के विभिन्न देशों की यात्रा की और प्रख्यात इस्लामी विद्वानों और विचारकों से सीखा।

यूसुफ भी पूर्व-आईएसआईएस नेता अबू बक्र अल-बगदादी को एक खुले पत्र के हस्ताक्षरकर्ताओं में से एक था जिसने आतंकवादी संगठन द्वारा प्रचारित सिद्धांतों का खंडन किया था।

द गार्जियन ने यूसुफ को "यकीनन पश्चिम का सबसे प्रभावशाली इस्लामी विद्वान" कहा है, और द न्यू यॉर्कर पत्रिका ने भी उन्हें "शायद पश्चिमी दुनिया में सबसे प्रभावशाली इस्लामी विद्वान" कहा है। उन्हें के शीर्ष 50 में सूचीबद्ध किया गया हैअम्मान , जॉर्डन में रॉयल इस्लामिक स्ट्रैटेजिक स्टडीज सेंटर द्वारा संकलित एक वार्षिक प्रकाशन 500 सबसे प्रभावशाली मुस्लिम (मुस्लिम 500 के रूप में भी जाना जाता है), जो दुनिया के सबसे प्रभावशाली मुसलमानों को रैंक करता है।

हमजा अपनी पत्नी लिलियाना ट्रुजिलो-हैनसन के साथ रहते हैं और उनके पांच बच्चे हैं।

इंटरफेथ
-------

युसुफ यूएई द्वारा आयोजित मुस्लिम समाजों में शांति को बढ़ावा देने के लिए फोरम में भाग लेते हैं। उन्होंने यूएई की बढ़ती सहिष्णुता और बहु-विश्वास पहलों को अपनाने और अबू धाबी में एक बहु-विश्वास केंद्र बनाने की योजना के लिए प्रशंसा की।

बाहरी कड़ियाँ
-------------

* हमजा युसूफ की आधिकारिक वेबसाइट
* हमजा युसूफ का यूट्यूब चैनल

सन्दर्भ
-------

1. ↑  Grewal, Zareena (2014). *Islam Is a Foreign Country: American Muslims and the Global Crisis of Authority*. New York University Press. पृ॰ 129. आई॰ऍस॰बी॰ऍन॰ 978-1479800568.
2. ↑  *"Prominent Malikis in the American milieu include the founder of the Zaytuna Institute Shaykh Hamza Yusuf Hanson".* Jocelyne Cesari, Encyclopedia of Islam in the United States, p 23.
3. ↑  "Hamza Yusuf Hanson". *The Muslim 500* (अंग्रेज़ी में). अभिगमन तिथि 2020-01-13.
आदित्य जोशी (जन्म 7 अगस्त 1996) एक भारतीय बैडमिंटन खिलाड़ी हैं। वह पहले पुरुष भारतीय जूनियर बैडमिंटन खिलाड़ी हैं जिन्होंने विश्व जूनियर रैंकिंग में पहला स्थान हासिल किया । जोशी का जन्म मध्यप्रदेश के धार जिले में हुआ।

कैरियर के बारे में :-

जोशी भारत के मध्य प्रदेश के धार शहर से आते हैं। जोशी को हाल ही में वर्ल्ड बैडमिंटन फेडरेशन की 2014 की जूनियर रैंकिंग में नंबर एक स्थान मिला। नवंबर 2013 तक वह 11 वें स्थान पर था, लेकिन वह 18,776 अंक प्राप्त करके सभी खिलाड़ियों से आगे निकलने में सफल रहा और दुनिया में शीर्ष स्थान प्राप्त किया। 
जोशी वर्ष 2013 में जूनियर राष्ट्रीय चैंपियन थे और उन्होंने भारतीय जूनियर अंतरराष्ट्रीय टूर्नामेंट में दो स्वर्ण पदक जीते थे। 2012 में उन्होंने इंडिया ओपन ग्रां प्री गोल्ड में भाग लिया।

आदित्य ने 2001 में बैडमिंटन खेलना शुरू किया था जब वह केवल पांच वर्ष के थे और बहुत जल्द, उन्होंने स्थानीय प्रतियोगिताओं में अपनी उम्र से ऊपर की श्रेणियों में जीतना शुरू कर दिया था।

छह साल के भीतर, उन्होंने खुद को अंतर्राष्ट्रीय क्षेत्र में साबित करना शुरू कर दिया और 2011 में रूस में आयोजित रेमेन्सको जूनियर इंटरनेशनल टूर्नामेंट में स्वर्ण पदक जीता। उसी वर्ष के दौरान, उन्होंने जापान में आयोजित एशियाई सब-जूनियर चैम्पियनशिप में स्वर्ण पदक जीता।

संदर्भ:-

1."जूनियर बैडमिंटन में आदित्य जोशी पहले भारतीय हैं जिन्हें दुनिया में नंबर 1 स्थान दिया गया है"। एनडीटीवी। ६ जनवरी २०१४

```
2."आदित्य जोशी दुनिया के शीर्ष जूनियर शटलर हैं"। हिन्दू। ६ जनवरी २०१४
```

```
3."17 साल के आदित्य जोशी वर्ल्ड नंबर 1 जूनियर शटलर बन गए"। पहिला पद। ६ जनवरी २०१४
```
**आदि हिमानी चामुंडा** एक हिंदू  मंदिर है जो श्री चामुंडा देवी को समर्पित है, जो हिमालय पर भारत के हिमाचल प्रदेश के काँगड़ा में चंदर भान, जिया में स्थित है।

इतिहास
------

मंदिर राजा चंदर भान चंद कटोच (डी.660) के महल के खंडहर के करीब है।, और कम से कम एक ही उम्र का है, यदि अधिक पुराना नहीं है। 1992 तक मंदिर भी परित्यक्त था, लेकिन एक व्यक्ति, श्री पीडी सैनी, एक सेवानिवृत्त कक्षा 1 अधिकारी के समर्पण और कड़ी मेहनत के परिणामस्वरूप, बहुत बड़े पैमाने पर बहाल कर दिया गया था, जिन्होंने अपनी बहाली के बाद 20 वर्षों तक इसके जीर्णोद्धार पर काम किया था। भक्तों के एक समूह की सहायता से सेवानिवृत्ति। सरकार द्वारा इसका प्रशासन अपने हाथ में लेने के बाद भी उन्होंने मंदिर के सुधार के लिए खुद को समर्पित करने के लिए (2013 तक) जारी रखा था ।

आदि हिमानी चामुंडा मंदिर (3185 मीटर) हिमाचल प्रदेश के कांगड़ा जिला में मौजूदा श्री चामुंडा देवी मंदिर के उत्तर पूर्व में एक पहाड़ी की चोटी पर स्थित है। धर्मशाला पालमपुर राज्य राजमार्ग (जद्रंगल गांव) से लगभग 13 किलोमीटर और कार्दियाना में अंतिम मोटर सक्षम सड़क से 8.5 किलोमीटर लंबी पैदल यात्रा के बाद वहां पहुंचा जा सकता है। आदि हिमानी चामुंडा देवी की यात्रा में लगभग 6-7 घंटे लगते हैं और मध्यम विशेषज्ञता की आवश्यकता होती है। भक्त सर्दियों को छोड़कर पूरे वर्ष पवित्र मंदिर में आते हैं। स्थानीय लोगों के अनुसार देवी श्री चामुंडा देवी ने दो राक्षसों  चंद और मुंड को पहाड़ की चोटी से उन पर विशाल पत्थर फेंक कर मार डाला, कोई भी मौजूदा श्री के पास स्थित शिव मंदिर के ऊपर एक बोल्डर पा सकता है। धर्मशाला पालमपुर स्टेट हाईवे पर चामुंडा देवी मंदिर। पिछले एक दशक में हाल ही में बनाया गया मंदिर 2014 में भीषण आग से नष्ट हो गया था और अब इसे भक्तों और मंदिर ट्रस्ट की मदद से फिर से बनाया गया है। आधे रास्ते तक पानी उपलब्ध रहता है और उसके बाद तीर्थयात्रियों को अपने साथ ले जाना पड़ता है। पहाड़ी की चोटी पर बने मंदिर तक आपको कई बार चाय की दुकानें सह विश्राम स्थल भी मिल सकते हैं.

संदर्भ
------

1. ↑  googlebooks.co.uk;हिमाचल प्रदेश का सामाजिक, सांस्कृतिक और आर्थिक इतिहास (मंजीत सिंह अहलूवाला), पृष्ठ 26
2. ↑  A B Moor p. 118

बाहरी कड़ियाँ
-------------

* HimachalDarpan.com: Himani Chamunda
* India Travel Times (August 2006): Himani Chamunda
* Abuja Inquirer: photos

निर्देशांक: 32°11′34″N 76°27′02″E﻿ / ﻿32.1927°N 76.4506°E﻿ / 32.1927; 76.4506
**अमीर गरीब** 1974 में बनी हिन्दी भाषा की फिल्म है। यह मोहन कुमार द्वारा निर्मित और निर्देशित है। फिल्म में देव आनन्द, हेमामालिनी, प्रेमनाथ, तनुजा, सुजीत कुमार और रंजीत हैं। फिल्म का संगीत लक्ष्मीकांत-प्यारेलाल ने दिया है। यह फिल्म सफल रही थी।

संक्षेप
-------

मनमोहन उर्फ मोनी (देव आनन्द) दोहरी जिंदगी जीता है। एक जादूगर के रूप में और दूसरी भागुला भगत नाम के साथ। उसका मुख्य एजेंडा अमीरों को लूटना है और गरीबों को वो धन बाँट देना है। इंस्पेक्टर आनन्द (सुजीत कुमार) को इस मामले का खुलासा करने का प्रभार दिया जाता है। उसकी मुलाकात सुनीता उर्फ सोनी (हेमामालिनी) नामक एक युवती से होती है और दोनों एक-दूसरे के प्यार में पड़ जाते हैं। 

सोनी के लिए चीजें बेहतर हो जाती हैं, जब वह अपने लम्बे समय से खोये हुए धनी पिता, दौलतराम (प्रेमनाथ) से मिलती है। वह उसके साथ रहने चली जाती है। वह मोनी के साथ किसी भी तरीके का रिश्ता ना रखने का फैसला करती है। मोनी यह पता लगाने की कोशिश करता है सोनी ने उसे अस्वीकार क्यों किया। लेकिन वह उससे मिलने से इनकार करती है। तब मोनी को पता चलता है कि सोनी वह नहीं है जो वह दावा करती है कि वह है। साथ ही वह निश्चित रूप से दौलतराम की बेटी नहीं है, बल्कि नंदलाल नाम के एक अन्य धनी व्यक्ति की बेटी है, जो रहस्यमय परिस्थिति में मर गये थे।

मुख्य कलाकार
------------

* देव आनन्द ― मोनी
* हेमामालिनी ― सुनीता 'सोनी'
* प्रेमनाथ ― दौलतराम
* रंजीत ― रंजीत
* सुजीत कुमार ― इंस्पेक्टर आनन्द
* तनुजा ― रेखा
* राज मेहरा ― पुलिस कमिश्नर
* सुलोचना लाटकर ― पार्वती
* चमन पुरी ― बाबा
* बीरबल ― सुखीराम
* मोहन चोटी ― कृष्णामूर्ति

संगीत
-----

सभी गीत आनंद बख्शी द्वारा लिखित; सारा संगीत लक्ष्मीकांत-प्यारेलाल द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "बैठ जा, खड़ी हो जा" | किशोर कुमार, लता मंगेशकर | 5:25 |
| 2. | "मैं आया हूँ लेके साज हाथों में" | किशोर कुमार | 7:00 |
| 3. | "कहीं जनाब को मेरा तो इंतजार नहीं" | किशोर कुमार, लता मंगेशकर | 6:35 |
| 4. | "मोनी और सोनी की है जोड़ी" | किशोर कुमार | 3:54 |
| 5. | "मेरे प्याले में तू शराब डाल दे" | किशोर कुमार, मन्ना डे | 4:28 |
| 6. | "सोनी और मोनी की है जोड़ी" | किशोर कुमार | 3:56 |

सन्दर्भ
-------

1. ↑  "Amir Garib (1974)". *द हिन्दू* (अंग्रेज़ी में). 30 अप्रैल 2015. अभिगमन तिथि 24 मई 2019.

बाहरी कड़ियाँ
-------------

* *अमीर गरीब*  इंटरनेट मूवी डेटाबेस पर
**अमीना वदूद**  (जन्म:25 सितंबर, 1952) (अंग्रेज़ी:Amina Wadud)अमेरिकी मुस्लिम धर्मशास्त्री हैं, जो क़ुरआन पर एक प्रगतिशील टिप्पणीकार हैं। वदूद वर्जीनिया कॉमनवेल्थ यूनिवर्सिटी में इस्लामिक शिक्षा विभाग में एमेरिटस प्रोफेसर के रूप में काम करती हैं और मंत्रालय के स्टार किंग स्कूल में अतिथि विद्वान हैं। वदूद ने इस्लाम में महिलाओं की भूमिका पर विस्तार से लिखा है।

मैरीलैंड के बेथेस्डा में एक मेथोडिस्ट के रूप में जन्मीऔर पली-बढ़ीवदूद ने 1962 में पेन्सिलवेनिया विश्वविद्यालय में अध्ययन के दौरान इस्लाम धर्म अपना लिया। वह पहले संयुक्त राज्य अमेरिका और फिर अरबी और इस्लामी अध्ययन के लिए मिस्र गयी। वदूद ने 2005 में अंतरराष्ट्रीय सुर्खियां बटोरीं, जब उन्होंने न्यूयॉर्क में एक मिश्रित मण्डली में जुमे की नमाज का नेतृत्व किया, जिससे इस्लामी दुनिया के कुछ हिस्सों में विवाद छिड़ गया। तब से, वदूद ने दुनिया भर की विभिन्न मंडलियों में प्रार्थनाओं का नेतृत्व किया है।

विवाद
-----

### 1994 प्रवचन

अगस्त 1994 में, वदूद एक शुक्रवार पूर्व वितरित खुतबा में क्लेयरमोंट मेन रोड मस्जिद में "सगाई समर्पण के रूप में इस्लाम" पर (धर्मोपदेश) केप टाउन , दक्षिण अफ्रीका। मुस्लिम दुनिया में महिलाओं द्वारा पूर्व-खुतबा भाषण देने तक की बात नहीं सुनी जाती थी। यह व्यापक रूप से गलत बताया गया था कि वदूद ने वास्तव में खुतबा (पुलपिट से दिया गया औपचारिक अरबी उपदेश) दिया था, जो उसने नहीं किया (उसने मुख्य भाषण - अंग्रेजी में दिया और पल्पिट से नहीं - हालांकि एक पूर्व-खुतबा वार्ता है औपचारिक शुक्रवार समारोह का हिस्सा नहीं)। नतीजतन, वर्जीनिया में कुछ मुसलमानों द्वारा उसे वर्जीनिया कॉमनवेल्थ यूनिवर्सिटी में उसके पद से बर्खास्त करने का प्रयास किया गया ।

पुरस्कार
--------

2007 में, वदूद को डेनिश लोकतंत्र पुरस्कार मिला।

व्यक्तिगत जीवन
--------------

चयनित ग्रंथ सूची
----------------

सन्दर्भ
-------

1. ↑  "Amina Wadud, PhD". *www.ciis.edu* (अंग्रेज़ी में). मूल से 13 जून 2020 को पुरालेखित. अभिगमन तिथि 2021-04-11.

इन्हें भी देखें
---------------

* केसिया अली

* लालेह बख्तियार

* कमला सुरय्या

  

जन्मी
**बीस साल बाद** 1988 में बनी हिन्दी भाषा की डरावनी फ़िल्म है। इसका निर्देशन राज कुमार कोहली ने किया और इसमें मिथुन चक्रवर्ती, डिम्पल कपाड़िया, मीनाक्षी शेषाद्री, विनोद मेहरा, अमज़द ख़ान, शक्ति कपूर, अनुपम खेर और ओम प्रकाश हैं।

संक्षेप
-------

किरन (मीनाक्षी शेषाद्री) धनी और विधुर ठाकुर (अनुपम खेर) की इकलौती संतान हैं। जबकि वह ब्रिटेन में रहती है, उसके पिता ग्रामीण भारत में एक महलनुमा घर में रहते हैं। जब उसके घर लौटने का समय होता है, तो उसके पिता उसे लेने के लिए हवाई अड्डे पर पहुंचते हैं और उसे एक युवक के साथ देखकर आश्चर्यचकित हो जाते हैं। वह बाद में उसे अपने पति सूरज (मिथुन चक्रवर्ती) के रूप में परिचित कराती है। सूरज को देखकर लगे झटके पर ठाकुर काबू पा लेता है और उसका स्वागत करता है। 

गाड़ी चलाते समय सूरज सफेद रंग की एक महिला को सड़क पर चलते हुए देखता है, लेकिन ड्राइवर समय पर गाड़ी को रोक नहीं पाता है। वे कार से उतरते हैं और ध्यान देते हैं कि सड़क पर कोई नहीं है। उस रात, सूरज को सफेद कपड़े में महिला के बारे में सपना आता है जो उसे उसके पास बुला रही है। वह यह दावा करती है कि वह पिछले जन्म से उसकी पत्नी निशा है। अपनी जादुई शक्तियों का उपयोग करते हुए, वह अमावस्या की रात को सूरज के पैरों में एक कील लगा देती है। उसे बस इतना करना होता है कि अगले नए चाँद की प्रतीक्षा करें, फिर सूरज के दूसरे पैर में एक और कील डालें और फिर करवाचौथ की प्रतीक्षा करें। यही वह दिन है जो उसको पूरी तरह से निशा के नियंत्रण में रखेगा। निशा के पास ठाकुर के बदला लेने की भी एक वजह है। किरन यह सब नहीं देख सकती और वह और उसके पिता तांत्रिक बाबा (शक्ति कपूर) और भवानी बाबा (अमज़द ख़ान) की मदद लेते हैं। सवाल बना हुआ है; क्या तांत्रिक और भवानी उनकी सहायता कर पाएंगे या वे भी बुरी आत्मा का शिकार हो जाएंगे?

मुख्य कलाकार
------------

* मिथुन चक्रवर्ती — सूरज
* डिम्पल कपाड़िया — निशा
* मीनाक्षी शेषाद्री — किरन ठाकुर
* विनोद मेहरा — इंस्पेक्टर मेहरा
* अमज़द ख़ान — भवानी बाबा
* ओम प्रकाश — सरजू
* शिवा रिन्दानी — बादल
* अनुपम खेर — ठाकुर
* शक्ति कपूर — तांत्रिक बाबा
* जगदीप — चेधू
* अरुणा ईरानी — मीठी
* पिंचू कपूर — सीनियर पुलिस अधिकारी
* तेज सप्रू — बादल
* जयश्री टी — तारा

संगीत
-----

सभी गीत आनंद बख्शी द्वारा लिखित; सारा संगीत लक्ष्मीकांत-प्यारेलाल द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "हम तुम्हें इतना प्यार करेंगे" | मोहम्मद अज़ीज़, अनुराधा पौडवाल | 7:10 |
| 2. | "कितने सावन बरस गये" (I) | अनुराधा पौडवाल | 7:00 |
| 3. | "जागो जागो देवी माता" | अनुराधा पौडवाल | 5:40 |
| 4. | "मेरे सामने तू दिन रात" | मोहम्मद अज़ीज़, सारिका कपूर | 5:45 |
| 5. | "ओ बलिये नि चल चलिये" | मोहम्मद अज़ीज़, अनुराधा पौडवाल | 5:36 |
| 6. | "कितने सावन बरस गये" (II) | अनुराधा पौडवाल | 2:56 |

बाहरी कड़ियाँ
-------------

* *बीस साल बाद*  इंटरनेट मूवी डेटाबेस पर
**आकाशीय हेडेंड** (Headend in the Sky या HITS) ऐसा प्लेटफार्म है जिसके तहत ऑपरेटर विभिन्न प्रसारकों के उपग्रहों से सीधे अपलिंक कर सके और उनके टीवी चैनल डिजिटल रूप में ग्राहकों तक पहुंच जाय़। भारत सरकार ने 12 नवम्बर को इस निति को मंजूरी दी। इससे केबल ऑपरेटरों को डिजिटल प्लेटफार्म मिल सकेगा। साथ ही इनमें प्रतिस्पर्धा बढ़ने से प्रसारण की दर भी कम हो सकते हैं।

उपयोगिता
--------

### ऑपरेटरों के लिए

हिट्स प्रौद्योगिकी अपनाने से केबल ऑपरेटरों की पूंजीगत लागत व उनकी परिचालन लागत में भारी कमी आएगी। डिजिटल प्रसारण होने से ग्राहकों को भी बेहतर प्रसारण का लाभ मिल सकेगा।

### ग्राहकों के लिए

हिट्स सेवा प्रदाताओं की पहुंच पूरे देशभर में होगी। इसलिए सेट टॉप बॉक्स (एसटीबी) की मांग बढ़ेगी। इससे सेट टॉप बॉक्स की कीमतों में कमी आएगी। हिट्स के ग्राहक को देशभर में कहीं भी स्थानांतरित होने पर सेट टॉप बॉक्स नहीं बदलना पड़ेगा। इसके लिए उसे नई जगह पर आसानी से हिट्स से जुड़ा ऑपरेटर मिल जाएगा। 
डिजिटल प्रसारण होने से ऑपरेटर ग्राहकों को अधिक चैनल दिखा सकेंगे

बाहरी कड़ियाँ
-------------

* Comcast Media Center — official website